Šáhkkabreahtta

Šáhkkabreahtta dahje šáhkkalávdi lea ruvttobreahtta, mii geavahuvvo šáhkas ja eará spealuin ja man nala speallanboalut biddjojuvvojit. Breahtta sáhttá leat ráhkaduvvon earret eará plastihkas, muoras, kartoŋggas dahje elfenčalámis.

Šáhkkabreahtta lea dábálaččat njealjehas, mii lea juhkkojuvvon 64 vilgeslágan ja čáhppes ruvttuide, main leat 32 goappege ivnnis. Dákkár breahtas leat 8 ceakkolinnjá ja 8 vealugurgadasa. Linnjás ja gurgadasis juohke nubbi ruvtto lea vilgeslágan ja juohke nubbi čáhppat. Breahta ravddas leat linnját a–h ja gurgadasat 1–8 nu ahte lea álkit merket sirdimiid muitui. Ovdal go speallu álgá, breahtta stellejuvvo nu ahte goappáge spealli olgeš beale čiehkaruvtto lea vilgeslágan.

Seammasullasaš speallanlávdi geavahuvvo maiddái dámmaspealus.

Gáldut

Kategoriija:Šáhkka